Utaridi
Utaridi ni sayari ndogo. Kipenyo chake kwa ikweta ni 4879.4 km. Kwa sababu iko karibu sana na jua ina mbio za haraka. Mwaka wa Utaridi ambayo ni muda wa kuzunguka jua ni siku 88 za dunia pekee.
Angakusi
Makundinyota yanayoweza kuangaliwa vema kwenye angakusi ni pamoja na Kantarusi "(Centaur)", Salibu, Nge "(Scorpio)" na Mkuku "(Carina)". Kuna pia galaksi ndogo mbili zilizopo karibu nasi ambazo ni Mawingu ya Magellan.